**Päättynyt hanke: Kevätniemen yritysalueen vahvistaminen; bioterminaali, infrastruktuuri ja kokonaissuunnittelu**

Lieksan kaupungin hankkeen tavoitteena oli Kevätniemen yritysalueen liikenne- ja logistiikkajärjestelmän kehittäminen niin, että se mahdollistaa biomassan jalostamisen tuontia korvaavaksi tuotteeksi, tukee maakunnallista hiilineutraalin energiatuotannon tavoitetta ja lisää omavaraisuutta sekä mahdollistaa uuden tuontia korvaavan vihertuotannon sijoittumisen alueelle sekä parantaa alueella jo toimivien bioraaka-ainetta hyödyntävien yritysten toimintaedellytyksiä  
   
Hankkeen konkreettisena lopputuloksena on nykyaikainen, ympäristövaatimukset täyttävä biotuotannon monipuolinen keskittymä. Tämä tukee alueella jo olevaa yritystoimintaa. Bioterminaalin rakentaminen mahdollistaa suunnitellun biojalostamon investoinnin sekä muiden alan yritysten palvelun. Tuontia korvaavan vihertuotannon ja jatkokäsittelyn, puun hakkuuseen ja kuljetukseen liittyvän kaluston huollon ja korjauksen sekä muun toimialan toimintaa tukevan yritystoiminnan keskittyminen alueelle helpottuu. Tämän kokonaisuuden toteuttamista tukee Lieksan kaupungin ja operatiivisesti Lieksan Teollisuuskylä Oy:n mukana olo isäntäkaupunkina TEM:n seutukaupunkiverkoston kasvuohjelmassa.  
   
Kokonaisuutena tavoitteena oli vahvistaa Lieksan ja lähialueiden elinvoimaisuutta hyödyntämällä luontaisia vahvuuksia ja kehittämisedellytyksiä (biomassa).  
  
Hankkeen tavoitteena oli Kevätniemen yritysalueen kehittäminen vastaanottamaan erityisesti bio-/metsäklusterin uudet pk-yritykset sekä vahvistamaan jo olemassa olevaa pk-yritystoimintaa.  
   
Hankkeen kesto **31.10.2018** saakka. Kokonaiskustannusarvio oli 2.000.000 €, josta EAKR:n ja valtion osuutta 50 %.

Hankkeen hakija ja toteuttaja: Lieksan kaupunki. Euroopan Unioni / Euroopan aluekehitysrahasto osallistui hankkeen kustannuksiin.

**Hankkeen yhteyshenkilö:**  
Ritva Patja  
p. +358 40 1044 704  
ritva.patja@lieksa.fi  
Lieksan kaupunki  
Pielisentie 3  
81700 Lieksa

* [Viestintäohje rakennerahastohankkeille](https://www.lieksa.fi/documents/89419/0/Viestintaohje_rakennerahastohankkeille_2014-2020+%284%29.pdf/022254e0-3faa-d039-d827-29b026f1f1a7)
* [Kevätniemi rahoituspäätös](https://www.lieksa.fi/documents/89419/0/Kev%C3%A4tniemi+rahoitusp%C3%A4%C3%A4t%C3%B6s.pdf/7d43ebf5-044e-3b67-9041-34fbf8f201d4)
* [Kevätniemihanke (kohdekortti)](http://www.pohjois-karjala.fi/documents/33565/34526/Kev%C3%A4tniemi+%23x2013+Lieksa.pdf/19621d81-3292-4b12-8f83-341f533b5567?version=1.1)